**MADONAS NOVADA PAŠVALDĪBA**

**ĒRGĻU PIRMSSKOLAS IZGLĪTĪBAS IESTĀDE “PIENENĪTE”**

Reģ. Nr.40900006960

Jāņa Grota iela 2, Ērgļi, Ērgļu pagasts, Madonas novads, LV- 4840

 tālrunis: +371 64871130, e-pasts: erglupienenite@madona.edu.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SASKAŅOTS

Ērgļu PII “Pienenīte” pedagoģiskajā sēdē

Rīkojuma Nr. 1-14/38

30.05.2024.

**IEKŠĒJĀS KĀRTĪBAS NOTEIKUMI**

 Nr. 2/2024

Ērgļos, Madonas novadā

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

**Vispārējie noteikumi**

1. Ērgļu pirmsskolas izglītības iestādes “Pienenīte” (turpmāk tekstā – Iestāde) iekšējās kārtības noteikumi (turpmāk tekstā – Noteikumi) nosaka kārtību, kādā nodrošināma bērnu (turpmāk tekstā -bērnu) drošība Iestādē, bērnu uzvedības noteikumus, kā arī noteikumus par rīcību ārkārtas situācijās.
2. Par Noteikumu ievērošanu Iestādē ir atbildīgi darbinieki atbilstoši amata kompetencei, kas noteikta amatu aprakstos, bērni un viņu vecāki vai aizbildņi (turpmāk tekstā – vecāki) tiktāl, lai nodrošinātu bērna tiesību un pienākumu izpildi.

**Bērnu uzņemšanas un adaptācijas procesa organizācija**

1. Bērnu uzņemšana un atskaitīšana Iestādē tiek veikta saskaņā ar “Madonas novada pašvaldības saistošajiem noteikumiem Nr.21 "Pirmsskolas vecuma bērnu reģistrācijas, atskaitīšanas un diennakts uzraudzības pakalpojuma sniegšanas kārtība Madonas novada pašvaldības izglītības iestādes, kas īsteno pirmsskolas izglītības programmas".
2. Grupu komplektācija notiek atbilstoši vecumposmiem trīs izpildes vietās:
	1. Ērgļu PII “Pienenīte” J. Grota iela 2, Ērgļi, Ērgļu pagasts, Madonas novads:
		1. 1.jaunākā grupa - no 1.5 gada līdz 3 gadiem;
		2. 2.jaunākā grupa – no 3 gadiem līdz 4 gadiem;
		3. Vidējā grupa – no 4 gadiem līdz 5 gadiem;
		4. Vecākā grupa – no 5 gadiem līdz 6 gadiem;
		5. Sagatavošanas grupa – no 6 gadiem līdz 7 gadiem.
	2. Ērgļu PII “Pienenīte” izpildes vieta “Rīti”, Sausnēja, Sausnējas pagasts, Madonas novads:
		1. Jaukta vecuma grupa – no 1,5 gada līdz 7 gadiem.
	3. Ērgļu PII “Pienenīte” izpildes vieta “Vāverītes”, Vestiena, Vestienas pagasts, Madonas novads:
		1. Jaukta vecuma grupa – no 1,5 gada līdz 7 gadiem.
3. Pirms bērna nākšanas uz Iestādi, vadītāja sniedz informāciju par Iestādi, tās noteikumiem, dienas kārtību, iepazīstina ar grupas izvietojumu, iespējamo grupas personālu un atbild uz vecāku interesējošiem jautājumiem, sniedz informāciju par nepieciešamo dokumentāciju, uzsākot iestādes apmeklēšanu.
4. Pirms bērna nākšanas uz iestādi, vecāki saskaņo ar vadītāju ierašanās laiku.
5. Uzsākot Iestādes apmeklējumu, vecākiem tiek lūgts aizpildīt ziņu karti, sniegt vispārējas ziņas par ģimeni un personām, kas var izņemt bērnu no iestādes.
6. Apmeklējot Iestādi, bērnam jābūt veselam.
7. Bērnu no Iestādes nedrīkst izņemt personas alkohola reibumā, brāļi un māsas, kas jaunāki par 13 gadiem, personas, kurām ar tiesas lēmumu ierobežota saskarsme ar bērnu, personas, kas nav uzrādītas iesniegumā, sveši cilvēki, par kuriem savlaicīgi nav brīdinātas skolotājas.

**Iestādes darbības un izglītības procesa organizācija**

1. Iestādē īsteno šādas licencētas pirmsskolas izglītības programmas:
	1. pirmsskolas izglītības programma (izglītības programmas kods 01011111);
		1. speciālās pirmsskolas izglītības programma bērniem ar valodas traucējumiem (izglītības programmas kods 01015511);
	2. speciālās pirmsskolas izglītības programma bērniem ar jauktiem attīstības traucējumiem (izglītības programmas kods 01015611).
2. Iestādes darba laiks:
	1. Ērgļu PII “Pienenīte” J. Grota iela 2, Ērgļi, Ērgļu pagasts, Madonas novads – darba dienās no plkst.07.00 līdz 19.00;
	2. Ērgļu PII “Pienenīte” izpildes vieta “Rīti”, Sausnēja, Sausnējas pagasts, Madonas novads – darba dienās no plkst.7.30 līdz 17.30;
	3. Ērgļu PII “Pienenīte” izpildes vieta “Vāverītes”, Vestiena, Vestienas pagasts, Madonas novads – darba dienās no plkst. 7.00 līdz 18.30.
3. Pirms svētku darba dienas saīsinātas par 1 stundu.
4. Iestādi apmeklē bērni no 1,5 gada līdz pamatizglītības ieguves uzsākšanai.
5. Piecgadīgajiem un sešgadīgajiem bērniem iestādes apmeklējums ir obligāts, pamatojoties uz Vispārējo izglītības likumu.
6. Izglītības procesa organizāciju un saturu nosaka Izglītības likums, Vispārējais izglītības likums, Noteikumi par valsts pirmsskolas izglītības vadlīnijām un pirmsskolas izglītības programma un iestādes mācību gada darba plāns.
7. Atbilstoši pirmsskolas izglītības bērnu vecumposmam pirmsskolas izglītības obligātais saturs, kas ietver vērtības un tikumus, caurviju prasmes un zināšanas, izpratni un pamat prasmes dažādās mācību jomās (valodu, sociālā un pilsoniskā, kultūras izpratne un pašizpausme mākslā, dabaszinātnes, matemātika, tehnoloģijas, veselība un fiziskā aktivitāte) ir veselums, ko īsteno rotaļnodarbībā kā integrētu mācību procesu dienas garumā.
8. Mācību gada laikā tematiskajās aktivitātēs bērniem tiek sniegta informācija par ugunsdrošību, ceļa satiksmes drošību, rīcību ārkārtas situācijās, drošību uz ledus, drošību uz ūdens un pie ūdenstilpnēm, par personisko higiēnu un citiem drošības noteikumiem.
9. Iestādē ēdināšana tiek nodrošināta pēc Ministru kabineta Nr.172 noteikumiem “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.
10. Svinot svētkus grupā, svētku cienastu saskaņo ar grupas skolotājām.
11. Lai nodrošinātu bērnu ēdināšanu un dalību nodarbībās, bērni uz grupu jāatved līdz 08.20.
12. Darbinieku slimības gadījumos, atvaļinājuma prombūtnē vai citas attaisnotas prombūtnes laikā grupas var tikt apvienotas, par to informējot vecākus.
13. Saskaņā ar Izglītības likuma 51. pantu un Bērnu tiesību aizsardzības likuma 6. un 73. pantu, gadījumos, kad Iestādē radušās aizdomas par to, ka vecāki pret bērnu izturas vardarbīgi, Iestādei par to jāziņo bāriņtiesai vai valsts policijai. Ja tiek konstatēta situācija, ka ģimenē bērnam netiek nodrošināta atbilstoša aprūpe un audzināšana, iestāde var vērsties sociālajā dienestā vai bāriņtiesā.
14. Saziņai, ierosinājumiem un pretenzijām izmantojama Skolvadības sistēma E-klase, e-pasts erglupienenite@madona.edu.lv, kā arī iestādes kontakttālrunis 64871130.

**Kārtība, kādā bērni tiek nodoti iestādē un kā iestāde nodod bērnus vecākiem**

1. Pirms bērns sāk apmeklēt izglītības iestādi, vecāki iepazīstas ar attiecīgā vecumposma, grupas dienas ritu un pakāpeniski pie tā pieradina.
2. Atvedot bērnu uz izglītības iestādi, vecāki bērnu ieved grupas telpā un paziņo skolotājai par ierašanos iestādē.
3. Bērns uz iestādi jāatved līdz plkst. 08.20.
4. Vecākiem jārūpējas, lai, bērnam ierodoties PII, līdzi nebūtu bērnu dzīvību apdraudoši priekšmeti (šķiltavas, sērkociņi, asi priekšmeti, stikla priekšmeti, sīki norijami priekšmeti utt.).
5. Katru rītu bērns Iestādē ierodas vesels, tīrs un kārtīgs:
6. Pirmsskolas grupas askolotāja bērnu var nepieņemt un Vecāku vai pilnvarotas personas pavadībā nosūtīt to pie ģimenes ārsta gadījumos, ja ir pamatotas aizdomas par Bērna veselības stāvokli.
7. Ja Bērns pirmsskolu neapmeklē slimības vai citu apstākļu dēļ, atsākot nodarbību apmeklējumu, Vecākiem ir jāiesniedz ārsta zīme vai cits prombūtni pamatojošs dokuments.
8. Ja bērnam nepieciešams lietot medikamentus, vecākiem tie obligāti jānodod skolotājai oriģinālā iepakojumā ar lietošanas pamācību un ārsta zīmi, kurā norādītas medikamentu lietošanas devas.
9. Vecāki vai personas, kas izņem bērnu no PII, neierodas alkohola vai narkotisko vielu reibuma stāvoklī.
10. Bērns virsdrēbes atstāj garderobē un nomaina ielas apavus. Apģērbam jābūt atbilstošam gadalaikam un laika apstākļiem, līdzi ņemot rezerves apģērbu, kā arī apavus. Bērnam jābūt personīgās higiēnas kopšanas līdzekļiem (vienreizējās lietošanas kabatas lakatiņiem, ķemmei, zobu birstei, zobu pastai), apģērbam, kurā bērns guļ diendusu.
11. Vasaras periodā (maijs-septembris) bērnam jābūt vieglai, gaišai galvas segai aizsardzībai pret saules negatīvo iedarbību;
12. Dodoties mājās (no grupas, pastaigas, no rotaļu laukuma u.c.) bērns kopā ar vecāku pieiet pie skolotājas un atvadās.
13. Bērns no Iestādes dodas mājās vecāku pavadībā, Iestāde jāatstāj līdz katras īstenošanas vietas darba laika beigām. Ja vecāks bērnu nav izņēmis no izglītības iestādes un nav informējis skolotāju par aizkavēšanos, skolotājs informē iestādes vadību, kas izvērtē situāciju. Iestādes vadība, ja nevar sazināties ar bērna vecākiem, var pieņemt lēmumu informēt atbildīgos dienestus par vecāku pienākumu nepildīšanu pret bērnu.
14. PII skolotājs neizdod bērnu personām, kuras vecāks iepriekš nav norādījis, kā arī personām, kuras nav sasniegušas 13 gadu vecumu.
15. Ja vecāki kaut kādu iemeslu dēļ nevar izņemt bērnu no PII, viņi savlaicīgi informē skolotāju par radušos situāciju un uzdod tās personas datus, kurai uzticēts izņemt bērnu.
16. Vecāki, ieejot un aizejot no izglītības iestādes teritorijas, aizver vārtus.

**Drošība iestādē**

1. Bērna atrašanās laikā izglītības iestādē par viņa dzīvību un veselību atbild izglītības iestādes darbinieki.
2. Izglītības iestādē, lai aizsargātu bērnu dzīvību un veselību, tiek ievērotas sekojošas instrukcijas/noteikumi:
	1. darba aizsardzības un ugunsdrošības instrukcijas,
	2. kārtība, kādā rīkojas bērna infekcijas slimības gadījumos,
	3. kārtība, kādā bērnu vecāki (personas, kas realizē aizgādību) un citas nepiederošas personas uzturas iestādes telpās un tās lietojumā nodotajā teritorijā.
3. Pirms masu pasākumiem, došanās ekskursijās, pastaigās grupas skolotājas instruē bērnus par drošības un kārtības noteikumiem pasākumā. Par noteikumu pārrunāšanu grupas skolotājs veic ierakstu Skolvadības sistēmā e-klase Instruktāžas žurnālā. Vienas grupas bērnus (līdz 25) pavada 2 (divi) pieaugušie.
4. Sporta un mūzikas skolotājas iepazīstina bērnus ar kārtības noteikumiem zālē un izglītības iestādes teritorijā.
5. Ārkārtas situācijās grupu skolotāja sniedz pirmo neatliekamo palīdzību vai, ja nepieciešams, evakuē bērnus. Skolotāja palīgs izsludina trauksmi un griežas pie izglītības iestādes vadības pēc palīdzības.
6. Vecāku atbildība, nodrošinot sava bērna un citu bērnu drošību, pārbaudīt un kontrolēt, ko bērns ņem līdz uz iestādi un pārliecināties, ka šie priekšmeti nav veselību un dzīvību apdraudoši.
7. Izglītības iestādes darbinieki neatbild par rotaļlietām, ko bērns ir paņēmis līdzi uz izglītības iestādi.
8. Saskaņā ar bērnu vecumu, audzināšanas un mācību plānu, skolotāja plāno un runā ar bērniem par personīgo higiēnu, uzvedību un nestandarta situācijām.

**Bērnu profilaktiskās veselības aprūpe, pirmās palīdzības sniegšanas kārtība**

1. Gadījumā, ja bērnam ir iedzimtas slimības, bijušas smagas operācijas vai arī alerģiskas reakcijas uz pārtiku, ziedputekšņiem, insektu kodumiem u.c., kas var apdraudēt bērna veselību un dzīvību vecāki informē grupas pedagogus. Iestādei iesniedz ārsta izziņu ar rekomendācijām.
2. Divas reizes mācību gadā medicīnas māsa veic antropometriskos mērījumus bērniem un mērījumus reģistrē žurnālā.
3. Divas reizes mācību gadā medicīnas māsa veic pedikulozes un kašķa pārbaudi bērniem.
4. Ja bērns guvis nelielu sadzīves trauma vai viņam iekodis kukainis (bite, lapsene) un nav apdraudēta bērna veselība un dzīvība, pirmo palīdzību sniedz grupas pedagogs, pedagoga palīgs.
5. Smagu trauma, pēkšņas saslimšanas vai alerģisku reakciju gadījumos, kad bērnam ir nepieciešama medicīniskā palīdzība grupas pedagogs nekavējoties ziņo bērna vecākiem un izsauc ātro neatliekamo palīdzību, un nodrošina pirmās palīdzības sniegšanu bērnam līdz brīdim, kamēr ierodas neatliekamās medicīniskās palīdzības brigāde.
6. Ērces konstatēšanas gadījumā grupu darbinieki nekavējoties informē vecākus, un kopīgi vienojas par tālāku rīcību.
7. Ja medikamenti, kurus izrakstījuši ārsti jālieto dienas laikā, uz iestādi jāatnes ārsta izziņa ar rekomendāciju par medikamenta lietošanu. Medikamenti kopā ar ārsta izziņu jānodod grupas pedagogam.

**Darbinieku rīcība, ja bērns apdraud savu vai citu personu drošību, veselību vai dzīvību**

1. Ja bērns izglītības iestādē vai tās organizētajos vai atbalstītajos pasākumos apdraud savu vai citu personu drošību, veselību vai dzīvību
2. izglītības iestādes darbinieks iespējami īsā laikā informē vadītāju par bērna uzvedību;
3. vadītājs nodrošina izglītojamam, kurš apdraud savu vai citu personu drošību, veselību vai dzīvību, vai citiem minētā bērna grupas biedriem izglītības programmas apguvi citā telpā izglītības iestādes pedagoga klātbūtnē. Izglītības programmas apguve citā telpā var ilgt ne ilgāk kā līdz attiecīgās dienas beigām;
4. vadītājs nodrošina bērna rīcības iemeslu noskaidrošanu un konkrētu un izmērāmu turpmāko uzdevumu izstrādi sadarbībai ar vecākiem;
5. vadītājs nodrošina bērna vajadzībām un situācijai atbilstoša atbalsta pasākumu plāna izstrādi un plānā ietverto atbalsta pasākumu īstenošanas uzraudzību;
6. vadītājs rakstveidā (papīra vai elektroniska dokumenta formā) nosūta vecākiem informāciju par bērna uzvedību un nepieciešamo vecāku sadarbību ar izglītības iestādi.
7. Rīcības plāns situācijā, kad bērns apdraud savu vai citu personu drošību, veselību vai dzīvību attēlots rīcības shēmā Nr.1.

*Rīcības shēma Nr.1*



**Alkohola, cigarešu, narkotisko, toksisko un psihotropo vielu, kā arī ieroču iegādāšanās, lietošanas, glabāšanas un realizēšanas aizliegums Iestādē un tās teritorijā**

1. Iestādē un tās teritorijā kategoriski aizliegts ienest un glabāt alkoholu, tabakas izstrādājumus, narkotiskās, toksiskās un psihotropas vielas, gāzes baloniņus, gāzes pistoles, šaujamieročus, pneimatiskos un traumatiskos ieročus, aukstos ieročus un elektrošoka ierīces.

**Bērna rīcība un citu personu rīcība, ja citas personas darbībā tiek saskatīti draudi sev vai citām personām**

1. Bērnu drošība ir Iestādes prioritāte un jebkura bērna, Iestādes darbinieka vai apmeklētāja pienākums ir atturēties no jebkādas rīcības, kas apdraud vai varētu apdraudēt bērnu vai citu personu drošību.
2. Jebkura iestādes pedagoga vai darbinieka pienākums, konstatējot, ka iestādē atrodas nepiederoša persona vai persona, kura ar savu uzvedību, izskatu, vai darbībām rada aizdomas, ir uzrunāt šo personu un noskaidrot tās atrašanās mērķi Iestādē. Gadījumā, ja persona izraisa šaubas, iestādes darbinieks paliek līdzās personai līdz apstākļu noskaidrošanai. Gadījumā, ja minētās personas uzvedība vai rīcība rada šaubas par personas nodomiem, darbinieka pienākums ir izsaukt policiju vai apsardzi.
3. Saskaroties ar tiešiem vai netiešiem draudiem, arī subjektīvi interpretējot situāciju, kā sevi vai citus apdraudošu, bērns par to nekavējoties ziņo jebkuram Iestādes pedagogam vai darbiniekam.
4. Persona, kurai bērns ziņojis par draudiem sev vai citām personām, nekavējoties, ievērojot piesardzību, pārbauda bērna sniegto informāciju un rīkojas atbilstoši situācijai, taču prioritāri rūpējoties par jebkāda apdraudējuma novēršanu bērna vai citas personas veselībai vai dzīvībai – izsauc neatliekamo medicīnisko palīdzību, policiju, ugunsdzēsības un glābšanas dienestu vai gāzes avārijas dienestu.
5. Pēc tam, kad apdraudējums novērsts, persona, kam bērns ziņojis par apdraudējumu, par katru šādu bērna ziņojumu nekavējoties, tiklīdz tas iespējams, paziņo iestādes vadītājam.
6. Iestādes vadītājs izvērtē saņemto informāciju un lemj par nepieciešamo turpmāko rīcību, nodrošinot to, ka pilnībā tiek identificēti un novērsti visi saprātīgi identificējamie riski bērnu veselībai, dzīvībai un drošībai, kā arī par šādu risku iestāšanos tiek ziņots attiecīgajām iestādēm (policija, ugunsdzēsības un glābšanas dienests, u.c.).

**Rīcība gadījumos, ja tiek saņemta e-pasta informācija par draudiem**

1. **Gadījumos, ja tiek saņemta e-pasta informācija par draudiem, p**ēc draudu paziņojuma saņemšanas persona, kura saņēmusi šo paziņojumu, nekavējoties zvana Valsts policijai uz tālruni 110.
2. Persona informē Valsts policiju par saņemtajiem draudiem, norādot iestādes nosaukumu, adresi, savu amatu, vārdu un uzvārdu, tālruņa numuru.
3. Persona informē par e-pasta saņemšanas laiku, draudu sūtītāju un saņemtās informācijas saturu.
4. Persona pārsūta saņemto e-pastu ar izteiktajiem draudiem uz Valsts policijas amatpersonas norādīto e-pasta adresi un seko Valsts policijas norādēm. Līdz Valsts policijas atbildes par riska līmeni un nepieciešamo turpmāko rīcību saņemšanai, nav nepieciešams veikt nekādas papildus darbības, tai skaitā saņemtās informācijas par draudiem izplatīšanu.
5. Valsts policija nekavējoties veiks saņemtās draudu informācijas izvērtēšanu un riska līmeņa noteikšanu.
6. Pēc risku izvērtēšanas, Valsts policija sazināsies ar e-pastu saņēmēju, sniedzot norādes tālākai rīcībai.
7. Iestādes vai objekta kontaktpersona pēc sarunas ar Valsts policijas atbildīgo amatpersonu par saņemtajiem draudiem informē savu vadību par Valsts policijas sniegtajām norādēm un rīkojas atbilstoši tām.

**Informācijas par operatīvo dienestu izsaukšanu un evakuācijas plāna izvietojumu**

1. Evakuācijas plāni izvietoti katrā Iestādes stāvā pie izejas.
2. Evakuācijas plānos norāda iespējamos evakuācijas ceļus, ugunsdzēsības līdzekļu izvietojumu un darbību aprakstu.
3. Informāciju ar operatīvo dienestu tālruņa numuriem izvieto Iestādē pieejamās vietās- informācijas stendos grupās un pirmā stāva gaitenī.

**Atbildība par iekšējās kārtības noteikumu neievērošanu**

1. Noteikumu neievērošanas gadījumā:
	1. Grupas pedagogs vai Iestādes vadītājs var izteikt mutisku aizrādījumu vai veikt individuālas pārrunas ar vecākiem;
	2. Iestādes vadītājs var nosūtīt rakstisku brīdinājumu vecākiem;
	3. Grupas pedagogs var iesniegt Iestādes vadītājam rakstisku ziņojumu;
2. Atkārtota Noteikumu pārkāpšanas gadījumā, Iestādes vadītājs, izvērtējot situāciju, ziņo pašvaldības institūcijām (bāriņtiesai, sociālajam dienestam, pašvaldības policijai, utt.).
3. Noteikumu neievērošana no Iestādes pedagoga vai darbinieka puses uzskatāma par rīcību, kuras rezultātā pedagogs vai darbinieks ir zaudējis darba devēja uzticību.

**Kārtība, kādā personas tiek iepazīstinātas ar noteikumiem**

1. Uzņemot bērnu Iestādē, vadītāja iepazīstina vecākus ar šiem noteikumiem, ko vecāki apliecina ar savu parakstu.
2. Grupu skolotāji katru gadu septembrī organizē grupu vecāku sapulces, kurās atkārtoti vecākus iepazīstina ar Noteikumiem, par ko vecāki parakstās. Gadījumā, ja vecāks nav piedalījies grupas vecāku sapulcē, skolotāja pienākums šo vecāku ar Noteikumiem iepazīstināt individuāli, par ko vecāks parakstās.
3. Noteikumu grozījumu gadījumā vecāki tiek iepazīstināti ar veiktajiem grozījumiem, ko apliecina ar savu parakstu.
4. Bērnus, ievērojot viņu vecumu un attīstības pakāpi, ar noteikumiem iepazīstina grupas pedagogi katru gadu septembrī un atkārtoti attiecīgajās mācību tēmās.
5. Iestādes vadītājs iepazīstina katru darbinieku ar Noteikumiem ne retāk, kā reizi gadā.

**Instruktāžu veikšanas kārtība bērniem**

|  |  |
| --- | --- |
| Kad jāveic instruktāža | Instruktāžas nosaukums |
| Septembris (1. nedēļa) | Iekšējās kārtības noteikumi bērniem. |
| Bērnu rīcība ugunsdrošības ievērošanā. |
| Bērnu rīcība elektrodrošības ievērošanā. |
| Bērnu rīcības pirmās palīdzības sniegšanā. |
| Evakuācijas plāns. |
| Bērnu sūdzību iesniegšanas un izskatīšanas kārtība. |
| Bērnu rīcība nodarbību telpās, kurās ir iekārtas un vielas, apdraudošas bērnu drošību un veselību. |
| Janvāris (1. nedēļa) | Iekšējās kārtības noteikumi. |
| Bērnu rīcība ugunsdrošības ievērošanā. |
| Bērnu rīcība elektrodrošības ievērošanā. |
| Bērnu rīcības pirmās palīdzības sniegšanā. |
| Evakuācijas plāns. |
| Bērnu sūdzību iesniegšanas un izskatīšanas kārtība. |
| Bērnu rīcība nodarbību telpās, kurās ir iekārtas un vielas, apdraudošas bērnu drošību un veselību. |
| Pirms katras ekskursijas, pārgājiena vai pastaigas | Bērnu rīcība ekskursijās un pārgājienos. |
| Pirms katra iestādes organizēta pasākuma, sporta pasākumos | Bērnu drošība masu pasākumos, kuros piedalās 100 un vairāk dalībnieku. |
| Bērnu drošība sporta pasākumos un fiziskās izglītības nodarbībās. |
| Pēc vajadzības | Bērnu rīcība nodarbību telpās, kurās ir iekārtas un vielas, apdraudošas bērnu drošību un veselību. |
| Bērnu rīcība ekstremālās situācijās. |
| Bērnu rīcība nestandarta situācijās. |
| Ceļu satiksmes drošība izglītojamiem. |
| Bērnu drošība pie ūdens tilpnēm un uz ledus. |
| Bērnu personīgās higiēnas un darba higiēnas ievērošanai. |
| Bērnu darba drošība, veicot praktiskos darbus. |
| Par drošību mācību laikā un mācību nodarbību starplaikos. |

Pēc veiktās instruktāžas, pedagogs fiksē konkrētās dienas datumu Skolvadības sistēmā e-klase Instruktāžu žurnālā.

Bērna neierašanās gadījumā pedagogs ir atbildīgs veikt instruktāžu individuāli, izdarot ierakstu Skolvadības sistēmā e-klase Instruktāžu žurnālā ar konkrētās dienas datumu.

**Instruktāžas un drošības noteikumi bērniem**

1. Pielikums Nr.1

|  |  |  |
| --- | --- | --- |
| Nr.p.k. | Dokumenta Nr. | Dokumenta nosaukums |
| 1. | Nr.1 | Bērnu rīcība nodarbību telpās, kurās ir iekārtas un vielas, apdraudošas bērnu drošību un veselību |
| 2. | Nr.2 | Bērnu rīcība ugunsdrošības ievērošanā |
| 3. | Nr.3 | Bērnu rīcība elektrodrošības ievērošanā |
| 4. | Nr.4 | Bērnu rīcība pirmās palīdzības sniegšanā |
| 5. | Nr.5 | Bērnu rīcība ekskursijās un pārgājienos |
| 6. | Nr.6 | Bērnu drošība masu pasākumos, kuros piedalās 100 un vairāk dalībnieku |
| 7. | Nr.7 | Bērnu drošība sporta pasākumos un fiziskās izglītības nodarbībās |
| 8. | Nr.8 | Bērnu rīcība ekstremālās, iepriekš neparedzamās situācijās |
| 9. | Nr.9 | Bērnu rīcība nestandarta situācijās |
| 10. | Nr.10 | Ceļu satiksmes drošība izglītojamiem |
| 11. | Nr.11 | Bērnu drošība pie ūdens tilpnēm un uz ledus |
| 12. | Nr.12 | Bērnu personīgās higiēnas un darba higiēnas ievērošanai |
| 13. | Nr.13 | Bērnu darba drošība, veicot praktiskos darbus |
| 14. | Nr.14 | Par drošību mācību laikā un mācību nodarbību starplaikos |
| 15. | Nr.15 | Par vardarbības novēršanu iestādē |
| 16. | Nr.16 | Par bērnu drošību vasarā |

1. Pielikums Nr.2

Uzvedības noteikumi bērniem un pedagogiem.

**Noslēguma jautājumi**

1. Grozījumus un papildinājumus noteikumos var ierosināt izglītības iestādes dibinātājs, izglītības iestādes vadītāja, pedagoģiskā padome, iestādes padome. Tos apstiprina iestādes vadītājs.
2. Atzīt par spēku zaudējušiem Ērgļu novada pirmsskolas izglītības iestādes “Pienenīte” 31.05.2024. “Iekšējās kārtības noteikumi” Nr. 1/2024.
3. Iekšējās kārtības noteikumi Nr. 2/2024 stājas spēkā 30.08.2024.

Vadītāja Everita Elizabete Zaretoka

Pielikums Nr. 1

**INSTRUKCIJA Nr.1**

**Bērnu rīcība nodarbību telpās, kurās ir iekārtas un vielas, apdraudošas bērnu drošību un veselību**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.1. punktu.*

* + 1. Instrukcija ir saistoša un ievērojama visiem iestādes izglītojamiem (turpmāk – bērns).
		2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par bērnu drošību.
		3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
		4. Bērna pienākums ir ievērot instrukciju:
			1. Ņem instrumentus, kas paredzēti praktiskajam darbam tikai ar skolotājas atļauju!
			2. Pa grupas telpu pārvietojies nesteidzoties un negrūstot citus bērnus.
			3. Ja tev jāpārvieto uz citu vietu savs krēsliņš, tad dari to uzmanīgi, celt virs galvas nav atļauts.
			4. Nekāp grupas telpā uz mēbelēm (plauktiem, galdiem, krēsliem) ar kājām, jo tās var gāzties un tu vari gūt traumas. Ja tev nepieciešama kāda lieta, ko tu pats nevari aizsniegt, palūdz skolotājai.
			5. Nemēģini liekties ārā pa logu.
			6. Nelēkā pa gultu, tu vari to salauzt un arī pats gūt traumu.
			7. Rotaļlietas domātas, lai ar tām rotaļātos. Nemētājies ar tām, jo tu vari trāpīt savam draugam, izsist logam stiklu, tādejādi savainojot sevi un citus.
			8. Ziņo skolotājai, ja pamani kāda bērna rīcībā esošas tabletes.
			9. Trauku mazgājamie līdzekļi paredzēti trauku mazgāšanai.
			10. Atpazīsti bīstamas vielas pēc iesaiņojuma brīdinājuma simboliem. Tikai pieaugušie drīkst ar tām rīkoties.

**INSTRUKCIJA Nr.2.**

**Bērnu rīcība ugunsdrošības ievērošanā**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.2. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par uguni.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums, redzot uguni:
	1. Nekavējoties sauc skaļi palīgā pieaugušo un stāsti par redzēto.
	2. Klausi pieaugušā norādījumus – kuru evakuācijas ceļu izmantos, lai izkļūtu no telpas.
	3. Pēc izkļūšanas no telpas ātri sastājies pa pāriem, ja tas iespējams. Skolotājai visi bērni jāsaskaita.
	4. Jāzvana ugunsdzēsējiem 112 – pasakot, kas deg, nosauc savu vārdu, uzvārdu un adresi.
	5. Nemēģini noslēpties no dūmiem, liesmās, jo ugunsdzēsēji vai pieaugušie var dūmos tevi nepamanīt.
	6. Ja telpa ir pilna ar dūmiem, izkļūt no tās ir jācenšas rāpus vai līšus, jo dūmi ceļas augšup un pie grīdas zem dūmiem ir vieglāk elpot un labāk var redzēt.
	7. Ja nevari atstāt telpu, ej pie loga, rādi zīmes ar rokām, lai tevi pamana.
	8. Nekrīti panikā un nelec ārā pa logu, ja nav iespējams izkļūt no telpas. Gaidi ugunsdzēsējus. Tevi noteikti izglābs.
	9. Kad atbrauks ugunsdzēsēji, klausi viņus un nebaidies, viņi zina kā tevi izglābt.
5. Sērkociņi un šķiltavas nav rotaļlietas. Ar tiem spēlēties ir bīstami.
6. Pie ugunskura ārā drīkst uzturēties kopā ar pieaugušo
7. Neko nemet ugunskurā.

**INSTRUKCIJA Nr.3**

**Bērnu rīcība elektrodrošības ievērošanā**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.3. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par elektrību un katru reizi pirms jaunu darbu uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Nekad neaiztiec elektriskās iekārtas, nemēģini viņas izzināt.
	2. Nebāz pirkstus, priekšmetus (šķēres, adatas, pildspalvas, zīmuļus) elektrības kontaktos.
	3. Atceries, ka elektrības vadus no kontaktligzdām atvienot drīkst tikai pieaugušie.
	4. Ja redzi zemē nomestus vadus, neķeries klāt, pastāsti par to pieaugušajiem.
	5. Uzmanies, ja dzirdi sprakšķus elektrības vadā, kontaktligzdā vai ierīcē, kas pieslēgta elektrībai, vai arī pamani dūmus, nekavējoties atstāj telpu un sauc palīgā pieaugušo.
	6. Nepieskaries dzirksteļojošai vietai.

**INSTRUKCIJA Nr.4**

**Bērnu rīcība pirmās palīdzības sniegšanā**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.4. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par ķermeni un katru reizi pirms jaunu darbu uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Ziņo pieaugušajiem, ja sajūti sāpes savā ķermenī, esi guvis traumu.
	2. Palīdzi piecelties pakritušam bērnam, izrādi līdzjūtību, jo viņam sāp.
	3. Nobrāzumam uzliec ceļmallapu, ja tas iespējams. Prasi skolotājai plāksteri.
	4. Ja stipri tek asinis, uzliec salveti.
	5. Ja asiņo deguns, galvu nedrīkst atliekt atpakaļ. Galva jānoliec uz priekšu.
	6. Ja esi stipri sasitis galvu, jāapguļas uz sāniem, jāgaida pieaugušā palīdzība.
	7. Ja esi iegriezis pirkstā, cel roku uz augšu un griezies pie pieaugušā, pastāstot, kas noticis.
	8. Saslapināji kājas, pārvelc sausas zeķes un apavus; nedzīvo ar slapjām kājām.
	9. Nosalušas kājas – lēkā, skrien, kustini pirkstus.
	10. Pārkarsi saulē – dodies ēnā un pasauc pieaugušo.
	11. Esi apdedzinājis roku - atgriez auksto ūdens krānu un turi roku zem auksta ūdens.

**INSTRUKCIJA Nr.5**

### Bērnu rīcība ekskursijās un pārgājienos

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.5. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par bērnu drošību.
3. Pirmsskolas iestādes bērni iet ekskursijās, pastaigās, lai iepazītos ar pieaugušo darbu, ar dabu, apkārtni un nozīmīgākajām vietām.
4. Organizējot pastaigas, vērojumus ārpus iestādes teritorijas, skolotāja veic instruktāžu par drošību uz ielas un reģistrē Skolvadības sistēmā E klase pirmsskolas skolotāja ieraksta instruktāžas numuru, tēmu un datumu un bērnu skaitu.
5. Pirms došanās grupas ekskursijās, izbraukumos vai pārgājienos atbildīgais grupas skolotājs vadītājai iesniedz rakstisku informāciju, kurā norādīts pārgājiena mērķis, maršruts, ilgums, dalībnieku saraksts, vecums, pārvietošanās veids, saziņas iespējas un pirmās palīdzības sniegšanas iespējas.
6. Bērnu pienākums ir ievērot instrukciju:
	1. Pastaigas laikā ārpus iestādes teritorijas jāiet pa pāriem aiz pieaugušā. Otrs pieaugušais iet kolonas aizmugurē.
	2. Pārbaudi vai kurpju auklas aizsietas, apģērbs kārtībā.
	3. Izpildi pieaugušā norādījumus par pārvietošanās kārtību.
	4. Ievēro ceļu satiksmes noteikumus;
		1. Atceries, ka iela nav domāta rotaļām un skriešanai.
		2. Nespēlējies ielu un dzelzceļu tuvumā.
		3. Iegaumē, ko nozīmē luksofora katras krāsas gaisma (sarkanā – stāvi, dzeltenā – gaidi, zaļā – ej!)
		4. Šķērso ceļu pie zaļās gaismas gājēju pārejās.
		5. Ja pāreju nav, nogaidi, kamēr tuvumā nav mašīnu un tad šķērso ielu, palūkojies uz kreiso un labo pusi.
		6. Palūkojies pa kreisi, aizej līdz ielas vidum un tad paskaties pa labi.
		7. Ievēro, ja brauc auto, ceļu nešķērso.
		8. Negrūd citus bērnus, jo tu vari nejauši uzgrūst otru bērnu uz ceļa, kur brauc mašīna.
7. Atceries, ka nedrīkst aiztikt stikla lauskas, nepazīstamas sēnes, ogas, augus, šļirces, asus zarus.
8. Nemēģini nogaršot visu, noraut puķes, augus.
9. Ziņo skolotājai, ja jūties slikti.
10. Sastopoties uz ielas ar dzīvniekiem, tos tikai vēro.
11. Neņem saldumus vai kādas citas lietas no nepazīstamiem cilvēkiem.
12. Svešas lietas uz ielas neaiztiec.

**INSTRUKCIJA Nr.6**

**Bērnu drošība masu pasākumos, kuros piedalās 100 un vairāk dalībnieku**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.6. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par bērnu drošību un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Uzmanīgi klausies skolotāju vai svētku vadītāju un seko viņas norādēm
	2. Izturies pieklājīgi pret citiem bērniem, negrūsties un neskrien pa zāli vai citu telpu.
	3. Ja esi pazaudējis savus draugus, skolotājus vai vecākus, stāvi uz vietas, nekur neej, viņi paši tevi sameklēs.
	4. Ja pēkšņi pazūd gaisma telpā, kur ir svētki, ieklausies, ko saka skolotāja un seko viņas norādēm. Uzvedies mierīgi.
	5. Neaiztiec vadus, mūzikas instrumentus un citas lietas, kas nodrošina pasākuma norisi.
	6. Masu pasākumos piedalies apģērbā un apavos, kas tev ļauj brīvi kustēties un pārvietoties.
	7. Ja tev tiek piedāvāta maska vai cits tērps, kas liedz brīvi izteikties, traucē kustēties vai elpot, par to saki pieaugušajam.
	8. Ja pasākumā esi ieraudzījis savus vecākus, uzreiz neskrien viņiem klāt, skolotāja pateiks, kad varēsi pieiet pie saviem vecākiem.
	9. Ja tevi uzrunā un aicina līdzi nepazīstams cilvēks, neatbildi un neseko viņam. Pastāsti par to skolotājai vai vecākiem.
	10. Nespiedies pūlī, tā tu nodarīsi pāri sev un citiem. Tu visu tāpat redzēsi un dzirdēsi.
	11. Ziņo skolotājai, ja jūties slikti, esi guvis traumu.

**INSTRUKCIJA Nr.7**

**Bērnu drošība sporta pasākumos un fiziskās izglītības nodarbībās**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 7.7. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par sporta sacensībām un fizisko izglītību un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Piedalies sporta sacensībās un nodarbībās tikai speciālā apģērbā un apavos.
	2. Uzmanīgi klausies sporta skolotājas norādījumus un spēļu noteikumus.
	3. Sporta nodarbībās nelieto nekādas rotaslietas – ķēdītes, pulksteņus, auskarus.
	4. Uz sporta nodarbībām ejot, nekošļā košļājamo gumiju vai citas ēdamas lietas.
	5. Lieto sporta inventāru tikai ar skolotājas atļauju un viņas norādījumiem.
	6. Uzmanīgi ieklausies skolotājas teiktajās instrukcijās un precīzi tās izpildi.
	7. Pēc paveiktā darba noliec sporta inventāru tam paredzētajā vietā.
	8. Piedaloties lielā sporta pasākumā, raugies, kur ir tavas grupas, komandas biedri vai skolotāja, lai neapmaldītos cilvēku pūlī.
	9. Ziņo skolotājai, ja esi sporta nodarbības laikā savainojies.
	10. Ja tev, veicot kādu aktivitāti, paliek slikta pašsajūta, nekavējoties par to saki grupas vai sporta skolotājai.

**INSTRUKCIJA Nr.8**

**Bērnu rīcība ekstremālās, iepriekš neparedzamās situācijās**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 8.1.punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par bērnu drošību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
5. Ugunsgrēka gadījumā
	1. Nekavējoties sauc skaļi palīgā pieaugušo un stāsti par redzēto.
	2. Klausi pieauguša norādījumus – kuru evakuācijas ceļu izmantos, lai izkļūtu no telpas.
	3. Pēc izkļūšanas no telpas ātri sastājies pa pāriem, ja tas iespējams. Skolotājai visi bērni jāsaskaita.
	4. Jāzvana ugunsdzēsējiem 112 – pasakot, kas deg, nosauc savu vārdu, uzvārdu un adresi.
6. Gāzes smakas gadījumā:
	1. Steidzīgi par smaku pasaki pieaugušajam.
	2. Kopā ar pieaugušajiem atstāj telpu.
	3. Jāzvana 112, vai 114.
7. Plūdu gadījumā:
	1. Ziņo par ūdeni uz grīdas, laukuma teritorijā skolotājai.
	2. Bez ierunām klausi pieaugušā komandas.
	3. Kopā ar pieaugušo gaidi glābējus.
8. Vardarbība:
	1. Rādi savus sasitumus, zilumus grupas skolotājai, viņa visu noskaidros.
	2. Ja kāds bērns vai pieaugušais pieskaras tavam ķermenim, mācies par to pastāstīt grupas skolotājai.
	3. Nekad nesit grupas biedram, nekad neapsaukā citus

**INSTRUKCIJA Nr.9**

**Bērnu rīcība nestandarta situācijās**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

*III daļas 8.2. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par bērnu drošību un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Ziņo par neparastu notikumu skolotājai.
	2. Neņem rokās svešas, nepazīstamas lietas.
	3. Dzirdot trauksmes signalizācijas skaņu, seko pieaugušā norādījumiem un atstāj telpu, sekojot pieaugušajam.
	4. Esi apdedzinājis roku, - atgriez auksto ūdens krānu un turi roku zem auksta ūdens.
	5. Iedūrās skabarga, - griezies pēc palīdzības pie pieaugušā.
	6. No rotaļlietas izkritušu bateriju atdod skolotājai.

**INSTRUKCIJA Nr.10**

**Ceļu satiksmes drošība izglītojamiem**

*Izdota saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 8.3. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par ielu un transportu, par ceļu satiksmes drošību un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Atceries, ka iela nav domāta rotaļām un skriešanai.
	2. Nedrīkst rotaļāties uz ceļa braucamās daļas vai dzelzceļa tuvumā.
	3. Iegaumē, ko nozīmē luksofora katras krāsas gaisma (sarkanā – stāvi, dzeltenā – gaidi, zaļā – ej!)
	4. Šķērso ceļu pie zaļās gaismas gājēju pārejās.
	5. Ja pāreju nav, nogaidi, kamēr tuvumā nav mašīnu un tad šķērso ielu, palūkojies uz kreiso un tad uz labo pusi.
	6. Palūkojies pa kreisi, aizej līdz ielas vidum un tad paskaties pa labi.
	7. Ievēro, ja brauc auto, ceļu nešķērso.
	8. Negrūd citus bērnus, jo tu vari nejauši uzgrūst otru bērnu uz ceļa, kur brauc mašīna.
	9. Braukt ar velosipēdu pa ielu var tikai kopā ar pieaugušo, uzliekot galvā ķiveri.
	10. Nekad uz ielas nerunā ar nepazīstamiem cilvēkiem.
	11. Nekādā gadījumā nekāp svešā mašīnā. Ja tevi mēģina iesēdināt ar viltu vai varu, pretojies un skaļi sauc palīgā.
	12. Ja tavu ķermeni aizskar svešs cilvēks, pretojies un sauc palīgā. Pastāsti par notikušo pieaugušajiem.
	13. Neej līdzi nepazīstamiem bērniem vai pieaugušajiem krūmos, jaunceltnē, vai kādā vietā, kur būs „brīnumi” – klauni, kaķēni, kucēni, vai kāds apsola iedot saldējumu, konfektes.

**INSTRUKCIJA Nr.11**

**Bērnu drošība pie ūdens tilpnēm un uz ledus**

*Izdota saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 8.4. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par drošību uz ūdens un ledus un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Tuvojies upei, ezeram un dīķim tikai kopā ar pieaugušo.
	2. Ej ūdenī tikai kopā ar pieaugušo.
	3. Nestāvi un nespēlējies vietās, no kurām var iekrist ūdenī.
	4. Nekad nespēlē spēles ūdenī.
	5. Nedrīkst peldēt ar piepūšamiem matračiem un kamerām.
	6. Nejokojies ūdenī, skaļi saucot: „Palīgā, es slīkstu!”
	7. Uz aizsalušām upēm, ezeriem un dīķiem nedrīkst iet!
	8. Slidinies pa ledus celiņiem, ievērojot pieaugušā norādījumus un tikai pieaugušajam pie rokas.

**INSTRUKCIJA Nr.12**

**Bērnu personīgās higiēnas un darba higiēnas ievērošanai**

*Izdota saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 8.5. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par ķermeni un dabu, katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Seko sava apģērba tīrībai, matu kārtībai.
	2. Lūdz pieaugušos aizpogāt pogas, aizsiet kurpju auklas, ja to nevari izdarīt pats.
	3. Ievēro, ka virsdrēbes un ielas apavi jāatstāj garderobes skapī.
	4. Slapju apģērbu neliec skapī, bet lūdz, lai skolotāja to liek žāvēties.
	5. Kopā ar vecākiem seko sava skapīša kārtībai.
	6. Sporta nodarbībās piedalies sporta apģērbā un apavos, mūzikas nodarbībai ir čībiņas.
	7. Seko, lai tev ir personīgie higiēnas piederumi; ķemme vai suka, salvetītes, zobu birstīte un pasta.
	8. Mazgā rokas pirms katras ēdienreizes, un kad tas ir nepieciešams.
	9. Elementāros darbus (puķu laistīšana, dežuranta pienākumi) veic kopā ar skolotāju.
	10. Strādājot izmanto tikai pieaugušā atļautos darba rīkus un līdzekļus.
	11. Noliec darba instrumentus pēc darba tiem paredzētajā vietā.
	12. Strādājot ar krāsām, plastilīnu – izmanto paliktni, uzloki piedurknes.

**INSTRUKCIJA Nr.13**

**Bērnu darba drošība, veicot praktiskos darbus**

*Izdota saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 8.6. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par darba drošību, veicot praktiskos darbus un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Ņemt instrumentus, kas paredzēti praktiskam darbam, tikai ar skolotājas atļauju.
	2. Sagatavot savu darbavietu saskaņā ar saņemto uzdevumu.
	3. Novietot nepieciešamos instrumentus akurāti un pārliecināties par darba kārtību.
	4. Turi kārtībā savu darbavietu, nepieļaut tās apkraušanu ar nevajadzīgām mantām.
	5. Esi uzmanīgs! Nestaigā ar instrumentiem rokās un netraucē citus bērnus.
	6. Novieto grieznes uz galda, kad esi padarījis darbu.
	7. Asie darba rīki (īleni, adatas) pēc darba pabeigšanas ir jāatdod pieaugušajiem.
	8. Diegu nogriez tikai ar grieznēm, drāti noknieb ar knaiblēm.
	9. Pārbaudi pēc darba instrumentu stāvokli – nomazgā, notīri un noliec tos vietā.

**INSTRUKCIJA Nr.14**

**Par drošību mācību laikā un mācību nodarbību starplaikos**

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

 *III daļas 8.7. punktu.*

1. Instrukcija ir saistoša un ievērojama visiem iestādes izglītojamiem (turpmāk – bērns).
2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par darba drošību, veicot praktiskos darbus un katru reizi pirms jaunu darbību uzsākšanas, kuras var apdraudēt bērnu drošību un veselību.
3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
4. Bērna pienākums ir ievērot instrukciju:
	1. Uzmanīgi klausies skolotājas vai skolotājas palīga norādījumus.
	2. Ievēro! Ja esi nodarbībā pie galda, seko līdzi darbam, kuru vada skolotāja.
	3. Krēsls domāts sēdēšanai.
	4. Ievēro grupā klusumu. Nodarbībā runā tikai pēc skolotājas uzaicinājuma.
	5. Turi savu darbavietu kārtīgu.
	6. Ievēro, ka līdzās tev ir tavi grupas bērni.
	7. Dalies ar rotaļlietām un spēlēm.
	8. Ievēro grupas telpās kārtību.
	9. Pārvietojoties iestādes telpās, ievēro klusumu, ej uzmanīgi pa kāpnēm un gaiteņiem.
	10. Iestādes teritorijā sastaptie pieaugušie ir jāpasveicina.
	11. Par nekārtību vai kaut ko aizdomīgu ziņo pieaugušajiem.

**INSTRUKCIJA Nr.15**

**Par vardarbības novēršanu iestādē**

*Izdoti saskaņā ar Izglītības likuma 51.pantu un*

*Bērnu tiesību aizsardzības likuma 6. un 73.pantu.*

**Vardarbības novēršana starp bērniem**

1. Darbinieks rīkojas, lai novērstu apdraudējumu, ja nepieciešams, piesaista vēl citu darbinieku.
2. Grupas skolotājs konflikta dienā mutiski un rakstiski skolvadības sistēmā ziņo bērna vecākiem par konstatēto situāciju.
3. Ja konflikta situācija nav atrisināta, tad grupas skolotājs iesniedz rakstisku iesniegumu Iestādes vadītājam, tālāk lemjot par atbalsta komandas piesaisti situācijas risināšanai:
4. Pamatojoties uz grupas skolotāja rakstisko iesniegumu, Iestādes vadītājs rakstveidā nosūta bērna vecākiem informāciju par bērna uzvedību un nepieciešamo sadarbību ar Iestādi.
5. Iestādes vadītājs ar rīkojumu nosaka atbildīgās personas konkrētās situācijas rīcības plāna izstrādei, lai veicinātu turpmāko sadarbību ar bērna vecākiem.
6. Ja bērna uvedībā nav uzlabojumu un vecāki nevēlas sadarboties ar Iestādi un situācijas risināšanai vēlas iesaistīt citus speciālistus vai organizācijas, Iestādes vadītājs šo informāciju nosūta Iestādes dibinātājam.

**Vardarbības novēršana starp bērnu un darbinieku**

1. Ja noticis konflikts starp bērnu un Iestādes darbinieku, kura laikā konstatējama fiziska vai emocionāla vardarbība pret darbinieku, tiek veiktas šādas darbības:
2. Darbinieks vēršas pie Iestādes vadītāja ar rakstveida iesniegumu ar situācijas aprakstu;
3. Iestādes vadītājs sazinās ar bērna vecākiem un organizē protokolētu Individuālo sarunu, kurā piedalās konfliktā iesaistītās puses, pēc nepieciešamības pieaicinot atbalsta personālu situācijas risināšanai. Sarunas laikā visas iesaistītās puses vienojas par turpmākām darbībām konflikta atrisināšanai un situācijas uzlabošanai.
4. Ja noticis konflikts starp bērnu un darbinieku un bērns informējis vecākus, un vecāki darbinieka rīcību novērtējuši kā nepedagoģisku, tiek veiktas šādas darbības:
5. Iestādes vadītājs organize protokolētu Individuālo sarunu ar vecākiem un darbinieku, kurš iesaistīts konflikta situācijā. Sarunas laikā visas iesaistītās puses vienojas par turpmākajām darbībām konflikta atrisināšanai un situācijas uzlabošanai.
6. Ja vecāki ar darbinieku konflikta situāciju nevar atrisināt, tad:
7. Bērna vecāki par notikušo raksta iesniegumu Iestādes vadītājam detalizētai izvērtēšanai;
8. Iestādes vadītājs darbiniekam pieprasa rakstisku paskaidrojumu;
9. Iestādes vadītājs konflikta izvērtēšanai ar rīkojumu izveido komisiju;
10. Ja pēc notikuma izvērtēšanas darbinieka rīcībā tiek konstatēts pārkāpums, Iestādes vadītājs var piemērot disciplinārsodu vai atstādināt darbinieku no darba.
11. Ja pēc notikuma izvērtēšanas darbinieka rīcībā nav konstatēts pārkāpums, Iestādes vadītājs nosūta vecākiem rakstisku skaidrojumu par darbinieka rīcības izvērtējumu un atbilstību attiecīgajiem normatīvajiem aktiem un ētikas principiem.

**Par vardarbības novēršanu iestādē rīcības shēma**

*Rīcības shēma Nr.2*



**INSTRUKCIJA Nr.16**

**Par bērnu drošību vasarā**

*Izdoti saskaņā ar Izglītības likuma 51.pantu*

* + 1. Instrukcija ir saistoša un ievērojama visiem iestādes izglītojamiem (turpmāk – bērns) un darbiniekiem.
		2. Ar instrukciju bērnus iepazīstina grupas skolotāja mācību gada sākumā un atkārtoti mācību gada laikā, apgūstot tēmu par bērnu drošību.
		3. Skolvadības sistēmā E klase pirmsskolas skolotāja ieraksta instruktāžas numuru, tēmu un datumu.
		4. Bērna pienākums ir ievērot instrukciju:

|  |  |
| --- | --- |
| **Ceļu satiksmes drošība** | 1. Šķērso ielu pa gājēju pāreju vai pie  zaļās gaismas signāla gājēju luksoforā!
2. Pirms ceļa šķērsošanas paskaties pa kreisi, pa labi un vēlreiz pa kreisi!
3. Pārliecinies, vai visi transportlīdzekļi patiešām ir apstājušies!
4. Ceļu nedrīkst šķērsot vietā, kur ir nožogojums vai barjera.
5. Vilciena sliedes šķērso tikai tam paredzētās vietās – pa gājēju tiltiem, gājēju pārejām, dzelzceļa pārbrauktuvēm.
6. Pirms sliežu šķērsošanas apstājies un pārliecinies, vai nebrauc vilciens.
7. Ja tuvojas vilciens un ir aizvērta dzelzceļa pārbrauktuve, nekādā gadījumā to nešķērso!
 |
| **Drošība pie ūdens** | 1. Peldēties drīkst tikai kopā ar vecākiem vai kādu citu pieaugušo!
2. Atpūšoties pie ūdens, esi uzmanīgs!
3. Peldoties nesacenties ar draugiem, kurš var tālāk un ātrāk aizpeldēt!
4. Redzot, ka slīkst cilvēks, nekavējoties uzmeklē pieaugušo un izstāsti. Pats nesteidzies ūdenī palīgā slīkstošajam!
5. Bērns bez vecākiem vai draugiem nedrīkst peldēties atklātās ūdenstilpēs!
6. Vizinoties ar laivu, kuteri vai kādu citu peldlīdzekli, obligāti uzvelc glābšanas vest!
7. Nelec ūdenī! Ne uz galvas, ne ar kājām. Tas var beigties ar smagām traumām vai nāvi.
8. Ūdenī un pie peldbaseina negrūsties un nelec virsū citiem, neskraidi, neapdraudi savu un citu bērnu drošību!
9. Ūdenī nevajag jokojoties skaļi saukt:«Palīgā! Slīkstu!», jo situācijā, kad tiešām būs vajadzīga palīdzība, neviens vairs nepievērsīs uzmanību.
 |
| **Ugunsdrošība** | 1. Sērkociņi un šķiltavas nav spēļmantas! Ar tām nedrīkst rotaļāties!
 |
| **Riteņbraukšana un ekipējums traumu riska mazināšanai** | 1. Braucot ar velosipēdu vai skrejriteni, galvā obligāti jābūt aizsprādzētai aizsargķiverei.
2. Pārbaudi - bremzēm jābūt darba kārtībā!
3. Braukt ar elektriskajiem skrejriteņiem ir atļauts no 14 gadu vecuma ar derīgu velosipēdista vadītāja apliecību. Ar tiem ir jāpārvietojas pa [velosipēdu](https://www.mammamuntetiem.lv/maja-un-darzs/iepirksanas/47773/macinam-draudzigu-velosipedu-izvele-kas-janem-vera)ceļu.
4. Ja ar elektrisko skrejriteni pārvietojies pa ietvi, priekšroka ir gājējiem.
5. Ievēro atbilstošu braukšanas ātrumu, lai neapdraudētu ne sevi, ne citus!
6. Diennakts tumšajā laikā obligāti lieto gaismu atstarojošu apģērbu vai vesti!
 |
| **Drošība āra vidē un pastaigu laikā** | 1. Ja dodies pastaigāties, sēņot vai ogot uz mežu, tad tikai kopā ar pieaugušajiem!
2. Nav iespējams iemācīties visus indīgos augus un ogas, tāpēc svarīgākais ir zināt un ievērot, ka nedrīkst košļāt un ēst nepazīstamus augus un to daļas: lapas, saknes un augļus.
3. Pastaigu laikā vai spēlējoties laukumiņā, jāvalkā cepure vai lakatiņš, lai nepārkarstu!
4. Ja tev ir karsti vai auksti, uzreiz informē skolotāju vai citu pieaugušo!
5. Ja slāpst, palūdz ūdeni!
 |
| **Drošība grupas telpās** | 1. Nerotaļājas uz palodzes pie vaļēja loga!
2. Nekāp uz palodzes!
3. Ja tev ir karsti vai auksti, uzreiz informē skolotāju!
4. Ja slāpst, palūdz ūdeni!
 |

**PEDAGOGIEM**

* Lielāki grāvji, piemājas dīķi un upes ir ļoti nopietna riska zona bērniem. Ik vasaru vairāki mazi bērni noslīkst savos piemājas dīķos. Ar bērniem apmeklējot vai dodoties garām ūdens tilpnēm, nenovērst uzmanību no bērniem!
* Traumas var gūt gan braucot ar riteņiem, skrituļslidām, spēlējoties rotaļu laukumā, lēkājot uz batuta vai citādi aktīvi atpūšoties, tāpēc nepārtraukti uzraugiet bērnus un aizrādiet, ja viņi kļūst pārāk aktīvi.
* Bērni paši nespēj sevi pasargāt no karstuma un saules apdegumiem, tāpēc par to ir jārūpējas pieaugušajiem.
* Jārūpējas, lai karstā laikā bērns šķidrumu saņemtu regulāri un pietiekamā daudzumā; jānodrošina, lai dzēriens bērnam ir brīvi pieejams. Atgādiniet bērniem, ka ir jāpadzeras un piedāvājiet ūdeni.
* Pie loga nedrīkst atrasties krēsli vai citas mēbeles, kur bērns var pakāpties, lai nokļūtu uz palodzes, lai iespējami tālāk paraudzītos pa logu.
* Grupas telpas vēdināt pie pilnībā atvērtiem logiem tikai tad, kad grupā neatrodas bērni.

Pielikums Nr. 2

### UZVEDĪBAS NOTEIKUMI BĒRNIEM UN PEDAGOGIEM

*Izdoti saskaņā ar 2023. gada 22. augusta Ministru kabineta noteikumu Nr. 474
“Kārtība, kādā nodrošināma bērnu profilaktiskā veselības aprūpe,*

 *pirmā palīdzība un drošība izglītības iestādēs un to organizētajos pasākumos”*

## GRUPĀ

1. Ienākot grupā sasveicināšos un aizejot no grupas, atsveicināšos no skolotājas, skolotāja palīga, arī bērniem. Iestādē sveicināšu visus pieaugušos un bērnus.
2. Kad būšu paspēlējies, rotaļlietas un spēles nolikšu tur, kur tās paņēmu.
3. Dalīšos ar rotaļlietām.
4. Mācīšos regulēt savu balss stiprumu un skanīgumu. Grupiņā, ģērbtuvē ievērošu, ka man apkārt ir citi bērni.
5. Rūpēšos par kārtību savā piederumu kastē, turēšu to tīru, kārtošu to.
6. Rotaļnodarbību laikā, aktivitāšu laikā aktīvi sekošu līdzi visam notiekošajam, ar interesi veikšu visus paredzētos darbiņus, darīšu pats, jautāšu skolotājam, skolotāja palīgam.
7. Atbildot pagaidīšu savu kārtu, nepārtraukšu citus bērnus, skaļi neklaigāšu, bet skaidri pasacīšu savu domu.
8. Saudzīgi izturēšos pret iestādes rotaļlietām, spēlēm, grāmatām, mēbelēm.
9. Iesākto darbu pabeigšu līdz galam, novākšu un sakārtošu savu darba vietu.
10. Ievērošu grupas dienas ritmu un uzvedīšos klusi diendusas laikā (atpūtas laikā).

SKOLOTĀJĀM

1. Regulāri ar bērniem atkārtot uzvedības normas.
2. Bērnus iepazīstināt un pārrunāt, pārspriest dažādas problēmsituācijas.
3. Sarunās izmantot piktogrammas, citus vizuālus pastiprinājumus, interaktīvo ekrānu.

## ĒDAMZONĀ

1. Uz ēdamzonu došos ar skolotājas atļauju.
2. Ejot uz savu vietu pie galda, iešu citus negrūstot.
3. Uzsākot maltīti, novēlēšu “labu apetīti”, pēc ēšanas teikšu “paldies”.
4. Ēšanas laikā ēdienu baudīšu klusi, nesarunāšos, ja ko gribēšu, palūgšu.
5. Mācīšos pareizi lietot galda piederumus un salvetes.
6. Palūgšu ēdienu pieklājīgi, gaidīšu, kamēr ēdienu uzliek man uz šķīvja.
7. Centīšos visu pagaršot. Vismaz vienu karoti ar ēdienu pagaršošu.
8. Kad varēšu, pats sakopšu savu vietu pie galda.

SKOLOTĀJĀM

1. Lūgt bērnam pagaršot vismaz vienu ēdiena karotīti. Nespiest bērnam ēst.
2. Runāt par ēdienu tikai labu, ka ir veselīgs, ēdienā ir uzturvielas, kas bērnu stiprinās.
3. Sekot līdzi bērnu uzvedībai pie galda, pēc principa “Ēdam atbildīgi”.
4. Negaidīt, kad visi bērni paēdīs, bet viens darbinieks ar paēdušajiem bērniem iet uz vannas istabu, tā samazinot bērnu nevēlamo uzvedību pie galda.

## LAUKUMĀ

1. Laukumā un teritorijā atradīšos tikai pieaugušā pavadībā.
2. Rūpēšos par kārtību laukumā. Grābšu lapas, tīrīšu sniegu, salasīšu papīrus.
3. Ziņošu skolotājai par kaut ko aizdomīgu.
4. Ar smiltīm spēlēšos smilšu kastē, nebēršu tās pāri malām. Pats slaucīšu smiltis.
5. Salikšu mantas pēc spēlēšanās mantu kastē.
6. Dzirdēšu un ievērošu, ko man sakas skolotāja, skolotāja palīgs.
7. Ievērošu, ka puķes aug puķu dobē, puķes neraušu, nekāpšu ar kājām puķu dobē. Nelauzīšu kokiem zarus.
8. Savu velosipēdu nolikšu velosipēdu novietnē.
9. Ziemā savas atnestās ragaviņas ar ierakstītu vārdu novietošu savā laukumiņā vai pie jaunās piebūves paredzētajā vietā.
10. Ievērošu noteikumus uz slīdkalniņa:
	1. kāpšu augšā tikai pa kāpnēm,
	2. gaidīšu savu rindu,
	3. iešu uz slīdkalniņu bez rotaļlietām,
	4. no slīdkalniņa lejā laidīšos sēdus, tikai ar izstieptām kājām pa priekšu,
	5. slidināšos lejā tikai viens, citi aiz manis gaida savu kārtu.
11. Ievērošu noteikumus pie šūpolēm:
	1. šūpošos sēdus,
	2. nelēkšu ārā no šūpolēm,
	3. šūpošos viens vai divatā, kur tas paredzēts,
	4. atradīšos pa gabalu no šūpolēm, kad cits bērns tajās šūpojas,
	5. šūpojoties neraustīšu striķus vai ķēdes pie šūpoļu balstiem,
	6. klausīšu skolotāju, ja viņa man aizrādīs.

SKOLOTĀJĀM

1. Ienākot laukumā vai teritorijā, novērtēt laukuma drošību, kārtību, ierīču drošību.
2. Kopā ar skolotāja palīgu un bērniem atvērt smilšu kastes pārsegu. Pēc rotaļām smilšu kasti pārsegt ar pārsegu.
3. Organizēt drošu bērnu rotaļdarbību.

## PASĀKUMOS

1. Būšu kārtīgs, runāšu, dziedāšu, dejošu.
2. Aktīvi piedalīšos priekšnesumā, kuru pats ar skolotāju esmu iemācījies.
3. Uzmanīgi klausīšos priekšnesumu, kuru atvedis uz Iestādi mākslinieks.
4. Klusu sēdēšu koncertā, teātrī.
5. Aktīvi darbošos līdzi, ja man mākslinieks to aicinās darīt.
6. Pie māksliniekiem iešu tikai tad, ja mani aicinās.
7. Pasākuma laikā ar savu uzvedību rādīšu labu paraugu citiem bērniem, viņus negrūstīšu, ar viņiem nesarunāšos.

SKOLOTĀJĀM

1. Pirms katra pasākuma aktualizēt uzvedības noteikumus.
2. Bērnus, kuriem ir grūtības ievērot noteikumus, sēdināt sev līdzās, iesaistot skolotāju palīgus, asistentus.

## PASTAIGĀ, PĀRGĀJIENĀ, EKSKURSIJĀ

1. Ārpus teritorijas būšu ļoti uzmanīgs.
2. Klausīšu skolotājas un auklītes teikto.
3. Turēšos kopā ar grupiņas bērniem, skolotāju, skolotājas palīgu, asistentu.
4. Neskriešu garām vadošajam pieaugušajam, jo priekšā var būt bīstamas situācijas – suņi, automašīnas, bedres, u.c.
5. Ja šķērsojam ceļa braucamo daļu, daru to veikli, kopā vienā plūsmā ar citiem bērniem.
6. Es negrūstīšu savus grupas biedrus.
7. Iešu sev piemērotā raitā solī, nevilkšu kājas pa zemi, saceļot putekļus.
8. Konfekšu papīrus un citas nevajadzīgas lietas (papīra salvetes) metīšu atkritumu kastē vai ielikšu savā kabatā. Gribu, ka mana Latvija ir tīra.
9. Vēlmes un gribu izteikšu skolotājai vai skolotāja palīgam klusi, pieklājīgi.
10. Autobusā sēdēšu mierīgi, atcerēšos savu vietu. Zinu, ka ar savu skaļo uzvedību varu traucēt šoferi.
11. Ja radusies problēma (nelaba dūša, vajadzība uz tualeti, u.c,) teikšu to pieaugušajiem.
12. Uzmanīgi klausīšos gida stāstījumu un redzēšu visu, ko rāda, lai varu mājās vecākiem pastāstīt, ko redzēju, dzirdēju.

SKOLOTĀJĀM

1. Bērnus pirms došanās pastaigā, pārgājienā, ekskursijā iepazīstina ar pasākuma norisi.
2. Pārrunā noteikumus, instrukcijas, veic ierakstu žurnālā.
3. Skolotājs pārrunā ar skolotāja palīgu, asistentu notikumu norisi, ko kurš no pieaugušajiem darīs, kādi viņa pienākumi plānotajā pastaigā, pārgājienā, ekskursijā.
4. Organizēt un atbildēt par bērnu drošību, sekot līdzi bērnu uzvedībai.

## NEPAZĪSTAMĀS SITUĀCIJĀS

1. Ikvienā man nepazīstamā situācija, kad būšu nobijies, meklēšu pieaugušo cilvēku palīdzību, ar viņa palīdzību zvanīšu glābšanas dienestam: 112.
2. Saukšu pēc palīdzības, ja redzēšu dūmus, vai degošu liesmu, vai sajutīšu ko aizdomīgu.
3. Dzirdot trauksmes signālu, meklēšu palīdzību pie pieaugušā un klausīšos, ko viņš saka. Pieaugušais man palīdzēs.
4. Ja mani uzrunās nepazīstams cilvēks, meklēšu skolotājas, skolotāja palīga palīdzību.

SKOLOTĀJĀM

1. Bez panikas, jānoskaidro lietas būtība, bērna sniegtā informācija.
2. Jāgarantē visi iespējamie drošības pasākumi
3. Jāinformē iestādes vadītāja.